पास के ग्रामीणों को जैसे ही एक वृद्ध महिला के गंगा किनारे घायल होने के बारे में पता चला, वह उन्हें अस्पताल ले गए। लेकिन तब तक खून काफी बह चूका था। डॉक्टर ने उनकी नाजुक हालात को देखते हुए उन्हें मेरठ रेफर किया। इस मां का अब कोई नहीं था, लिहाजा मेरठ ले जाने के लिए कोई नहीं मिला। तब अस्पताल की सूचना पर पुलिस उन्हें मेरठ लेकर गई। एम्बुलेंस में मेरठ ले जाने वक्त बार-बार यह मां पुलिसकर्मियों से अधमरी हालात में भी अपने बेटे के खिलाफ कोई कार्रवाई न करने की अपील करती रहीं। मेरठ के एक अस्पताल में उन्होंने अंतिम सांस ली।